NaiveNeuron/SloPal huggingface dataset:
Ferenčák, Ján, poslanec NR SR (2023-11-22):
Ďakujem za slovo, pán predsedajúci. Marek Krajčí riadil rezort zdravotníctva viac ako rok. Je plne zodpovedný za jeho stav, je plne zodpovedný za manažment covidu a je minister, ktorý pri neschválení tvrdého lockdownu sa rozplakal, pretože on ho tvrde presadzoval, ale nenašiel pochopenie u svojich vlastných ministrov, ani u svojho vlastného predsedu. A dnes dva dni počúvame Mareka Krajčího ako hovorí, čo všetko je potrebné spraviť v zdravotníctve, aké zmeny, pretože zákon, ktorý je predložený, nie je dobrý. Ja by som najprv možno odporúčal pánovi Krajčímu, aby sa pozrel do vlastného svedomia, do vlastných rozhodnutí a potom poučoval tých druhých, čo majú robiť a ako to majú robiť, pretože vlastným príkladom viem iným možno niečo odporučiť, ale keď môj vlastný príbeh a môj príklad nie je náhodný alebo nasledovaniahodný, tak radšej sedím, mlčím a šúcham nohami tam v rohu. Ďakujem.
Žiak, Miroslav, poslanec NR SR (2021-10-26):
Pán poslanec Blaha, ja sa vás chcem spýtať, že ako veľmi ste plakal, keď ste sa dozvedel, že bola chatovica a vás nikto nepozval. Možno ste bol niekde vzadu za chatou a naháňal ste barany, nikto nevie. Ale dlho som rozmýšľal o tom, že čo znamená vaše all for Milan. A nedávalo mi to žiadny zmysel, rozmýšľal som jeden strany, z druhej strany a potom som vlastne prišiel na to, že to nemalo byť all for Milan, ale all on Milan. A teda budem citovať, že: „Dneska je najlepšie povedať, že s tou nomináciou prišiel Lučanský, ktorý to už nevyvráti a ani nepotvrdí.“ Skrátka zhoďme to na Milana. Po rusky, tak aby ste aj vy rozumel – vsjo Milan – teda už chápem vašim odznakom a všetky tie argumentácie, ktorú ste teraz používal. Vy sa tu rád oháňate, aký ste vy odborník. Tu čítate knižky a ktorý, o koľko, akú máte vy vzdelanosť a neviem, aký ste publikáciu dokonca, hodnotíte ostatných, knižnú alebo publikačnú činnosť. No na to sa ale, na to funguje taký Hirschov index. Ja by som vám poslal aj link z Wikipédie. Len, bohužiaľ, je tam len prvých tridsať slovenských vedcov, ktorí sú citovaní, a nuly tam nie sú, pán Blaha, nuly tam nie sú, čiže nie ste tam. Možno vám teraz trhá očkom, ale to už neviem, nevidím vám dozadu. A verím, že vy ako náš znavý hovnocuc napíšete status tak dlhý, že sa zmestí aj na toaletný papier. A ja som si aj dovolil jeden takýto toaletný priniesť pre vás, aby ste ho mohol rovno na ten toaletný papier napísať a ho rovno použiť.
Ďuriš Nicholsonová, Lucia, podpredsedníčka NR SR (2017-05-09):
Pani poslankyňa Jurinová.
Hrušovský, Pavol, podpredseda NR SR (2010-08-10):
Pán poslanec Kaník.
Bagačka, Michal, poslanec NR SR (2013-09-24):
Ďakujem za slovo. No ja ako nemám slov na niektoré veci, ani nie tak v tom, že problém, čo sa týka stavieb a čiernych stavieb je pálčivý, a niekoľkokrát ste zopakovali, aj ty, pán poslanec, aj pán poslanec Kaník, že je to roky rokúci neriešiteľný problém. Ja nemôžem akceptovať to, že teraz, keď ste v opozícii, prídete s takýmto návrhom, prídete pred rečnícky pult. Pán poslanec Kaník smutne zaklipká očami a ako je všetko zlé a ako toto treba riešiť. No a kde ste boli tieto roky? Však ste mali svoju pani ministerku trebárs z SDKÚ. Pán poslanec hovorí o tom, že sa nerieši v rámci ministerstva spravodlivosti. A kde ste boli doteraz, chlapi? To, to akože teraz sa veľmi dobre počúva, teraz, keď nie je žiadna zodpovednosť, tak teraz je nádherné biť do všetkého, ale keď ste to mohli riešiť, ste to neriešili. Ďakujem. (Potlesk.)
Baránik, Alojz, poslanec NR SR (2022-12-02):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Ďuriš Nicholsonová, Lucia, podpredsedníčka NR SR (2018-02-09):
Pán podpredseda Glváč.
Mizík, Stanislav, poslanec NR SR (2018-05-23):
Ďakujem za slovo. Pani Zemanová, povedali ste, že navrhujete, že konzumácia mäsa zo spoločenského zvieraťa je zakázaná. Pre mňa je to taký úsmevný zákaz, pretože vymožiteľnosť tohto zákazu bude blížiaca sa k nule. Ako chcete kontrolovať nekontrolovateľné požieranie psieho mäska v osadách, kde sú nekontrolovateľné množstvá psov nekontrolovaných prostredníctvom čipov? Sú kapacity vystavať útulok pri každej väčšej osade? A aj keď ich vykastrujete, napríklad v Plaveckom Štvrtku, myslíte si, že potom neskončia takto vykastrovaní pri večernom bašáveli na pekáči? Nemáte zlý návrh, ale je nevymožiteľný v Plaveckom Štvrtku, Sečovciach, Veľkej Ide a v desiatkach ďalších osád. A ešte jedno. Kto bude čipovať financovanie psov, ktorí voľne žijú pri domoch v osadách? A každý osadník vám povie takto: „Dyk ja náne džuklo.“ To som vám povedal v reči týchto osadníkov. Ďakujem za slovo.
Plavčan, Peter, minister školstva, vedy, výskumu a športu SR (2016-04-28):
Pán poslanec, dámy a páni, najprv začnem tými faktografickými údajmi, ktoré mi tu pripravili, tie by som si nezapamätal. Schválený rozpočet všetkých jedenástich priamo riadených rozpočtových a šiestich príspevkových organizácií predstavuje 27,7 mil. eur. Ďalších 27,9 mil. eur má Agentúra na podporu výskumu a vývoja k dispozícii na financovanie výskumných projektov. Aktuálny počet zamestnancov priamo riadených rozpočtových organizácií financovaných zo štátneho rozpočtu je 801 a u príspevkových organizácií aktuálny počet zamestnancov 300. K vami uvádzaným organizáciám uvádzam, že Štátny pedagogický ústav má schválený rozpočet 1,4 mil. eur a aktuálny počet zamestnancov platených zo štátneho rozpočtu je 45. Štátny inštitút odborného vzdelávania má schválený rozpočet 1,1 mil. eur a aktuálny počet zamestnancov platených zo štátneho rozpočtu je 82. Centrum vedecko-technických informácií má schválený rozpočet 9,6 mil. eur a aktuálny počet zamestnancov je 124. Juventa má schválený rozpočet 1,4 mil. eur a aktuálny počet zamestnancov je 43. Predpokladám, že sa to nedá tak ľahko zapamätať, tak ja dám urobiť podrobný prehľad, a, samozrejme, že vám ho zašleme. Prvé bolo, keď som nastúpil na úrad, že, aj mne sa zdá, že tých priamo riadených organizácií je nejako veľa. To znamená, že dal som už, dal som pripraviť tímu, istému počtu ľudí akúsi analýzu, ktorú mi predložia, dúfam, že v priebehu krátkeho obdobia. A takisto som sa dokonca dnes rozhodol bez ohľadu na vašu otázku, že všetky priamo riadené organizácie navštívim, lebo zdá sa mi, že sú tam isté duplicity. To znamená, že bude s tým naozaj potrebné niečo robiť. Druhá vec je, že mnohé tieto priamo riadené organizácie robia národné projekty, a tieto národné projekty a zamestnanci, ktorí sú tam, dohodári, sú platení z prostriedkov Európskej únie. To znamená z týchto projektov. Tých som neuvádzal, pretože viem, že napr. NPC má, má niekoľko stoviek zamestnancov, ktorí vlastne ako keby chýbali v tomto prehľade, v tej sumárnej sume. Takže viem si predstaviť aj to, že keď budem mať pripravenú takúto analýzu, ako to je, tak ju predložím napr. vo Výbore pre školstvo Národnej rady Slovenskej republiky a potom priebežne budem komunikovať na tejto úrovni aj s prípadnými budúcimi postupmi v tejto oblasti.
P. Hrušovský, podpredseda NR SR: (2002-01-29):
M. Kolláriková, poslankyňa: Ďakujem. V súlade s rokovacím poriadkom Národnej rady Slovenskej republiky žiadam zaradiť do programu Národnej rady Slovenskej republiky ako nový bod správu ministerstva zahraničných vecí, aké konkrétne výsledky dosiahli pri rokovaní s predstaviteľmi maďarskej vlády, aby sa zákon o Maďaroch žijúcich v susedných štátoch, ktorý bol prijatý v maďarskom parlamente 19. júna 2001 s účinnosťou od 1. 1. 2002, neuplatňoval na území Slovenskej republiky. Ak dovolíte, zdôvodním to takto: Každá vláda je povinná ochraňovať záujmy vlastného štátu. Ak tento zákon je v rozpore s právnymi normami Európskej únie, a teda Maďarská republika ho nesmie uplatňovať na územiach týchto štátov Európskej únie, i slovenská vláda musí jednoznačne odmietnuť jeho uplatňovanie na svojom území.
J. Burian, poslanec: (2009-04-15):
Výbor Národnej rady Slovenskej republiky pre financie, rozpočet a menu ako gestorský výbor podáva v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rade Slovenskej republiky správu. Národná rada Slovenskej republiky schválila dňa 11. marca v roku 2009 zákon, ktorým sa mení a dopĺňa zákon č. 566/2001 Z. z. o cenných papieroch a o doplnení niektorých ďalších zákonov. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade uvedený zákon. Prezident vo svojom rozhodnutí č. 1556/2009 uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky. Na základe toho predseda Národnej rady  svojím  rozhodnutím č. 1052 z 31. marca 2009 pridelil podľa § 90 ods. 2 zákona Národnej rady Slovenskej republiky č. 350/1996 o rokovacom poriadku tento vrátený návrh zákona výborom pre financie, rozpočet a menu, ústavnoprávnemu výboru. Ako gestorský výbor bol určený výbor pre financie, rozpočet a menu. Uvedené výbory prerokovali uvedený návrh v stanovenom termíne. Prezident vo svojom rozhodnutí uviedol dôvody na vrátenie zákona a navrhol, aby Národná rada Slovenskej republiky po opätovnom prerokovaní schválila s týmito zmenami. Články IV a V sa vypúšťajú. Doterajší čl. VI sa označuje ako čl. IV. K predmetnému návrhu zaujali výbory Národnej rady Slovenskej republiky nasledovné stanoviská, t. j. schváliť tento zákon bez pripomienok aj výbor pre financie, rozpočet a menu, aj ústavnoprávny výbor. Gestorský výbor teda odporúča pripomienky prezidenta Slovenskej republiky neschváliť. Zároveň určil spoločného spravodajcu Jozefa Buriana za spoločného spravodajcu výborov a zároveň určil postup pri hlasovaní pri vyjadreniach pripomienok prezidenta Slovenskej republiky. Pán predseda, poprosím vás, otvorte rozpravu.
Zmajkovičová, Renáta, podpredsedníčka NR SR (2014-01-29):
Pán poslanec Martvoň.
Susko, Boris, poslanec NR SR (2023-06-27):
Ďakujem pekne za slovo, pán predsedajúci. Pán predkladateľ, pán poslanec Šefčík, chcem vás upozorniť na to, že ste podali tie pozmeňujúce návrhy v rozpore so zákonom v rokovacom poriadku. V § 29 ods. 1 zákona o rokovacom poriadku je jasne napísané, že poslanec prednesie svoje pozmeňujúce a doplňujúce návrhy na záver svojho vystúpenia v rozprave, a to doslovným prečítaním pozmeňujúceho alebo doplňujúceho návrhu bez odôvodnenia. Z tohto dôvodu ten druhý pozmeňujúci návrh minimálne jeho odôvodnenie ako aj prečítanie celého pozmeňujúceho návrhu nemôže byť alebo nemalo by byť ani v zápise z rokovania a pán predkladateľ má možnosť sa prihlásiť do rozpravy kedykoľvek, takže ho žiadam, aby opätovne vystúpil v rozprave a predložil, odôvodnil a predložil ten druhý pozmeňujúci návrh v súlade so zákonom o rokovacom poriadku. Ďakujem. Inak nebu... (Prerušenie vystúpenia časomerom.)
Danko, Andrej, predseda NR SR (2018-12-07):
Sme v treťom čítaní, prosím, prezentujme sa a hlasujme. (Hlasovanie.) Prítomných 137 poslancov, za 89, proti 36, zdržalo sa 11, nehlasoval 1. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2013-05-29):
S reakciou pán poslanec Mikloško, nech sa páči.
Jurinová Erika, podpredsedníčka NR SR (2013-02-07):
Tak dávam slovo pánovi spravodajcovi, ktorého určil navrhnutý gestorský výbor pre kultúru a médiá, poslancovi Jánovi Senkovi. Nech sa páči. Ešte, prepáčte, prosím jedného z predkladateľov, aby zaujal... Áno. (Pokračovanie v rokovaní o návrhu poslancov Národnej rady Slovenskej republiky Miroslava Beblavého a Magdalény Vášáryovej na vydanie zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov a o zmene a doplnení niektorých zákonov , tlač 316.)
Zelník, Štefan, poslanec NR SR (2019-05-13):
Vážený pán predsedajúci, vážené panie poslankyne, vážení páni poslanci, spolu s pánom poslancom Pamulom predkladám novelu zákona, ktorým sa mení a dopĺňa a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov. Odborná príprava sestier zodpovedných za všeobecnú starostlivosť sa musí uskutočňovať v súlade s požiadavkami stanovenými v smernici Európskeho parlamentu a Rady 2005/36/EÚ zo 7. septembra 2005 o uznávaní odborných kvalifikácií v platnom znení. V prílohe citovanej smernice je ako doklad o formálnej kvalifikácii sestier pre Slovenskú republiku uvedený okrem vysokoškolských diplomov v študijnom odbore ošetrovateľstvo aj diplom o získaní vyššieho odborného vzdelania v študijnom odbore diplomovaná všeobecná sestra na strednej zdravotníckej škole. Od schválenia smernice a jej prijatia v Slovenskej republike sa sestry primárne vzdelávajú na vysokých školách a univerzitách. Stredné zdravotnícke školy etablovali vzdelávanie v študijnom odbore zdravotnícky asistent a zaznamenali zníženie záujmu mladých ľudí o štúdium zdravotníckych odborov. Cieľom predkladaného návrhu je optimalizácia postavenia stredných zdravotníckych škôl, ktoré nemajú v mieste pôsobenia fakultnú nemocnicu s tými strednými zdravotníckymi školami, v ktorých mieste pôsobenia sa fakultná nemocnica nachádza. Takto dosiahnutý stav by prispel k podpore geografického rozloženia odborného vzdelávania na stredných školách na Slovensku, nárastu záujmu a počtu uchádzačov o štúdium, teda aj počtu personálu v praxi a tiež k zvýšeniu kvality poskytovanej zdravotnej starostlivosti pre občanov. Návrh zákona je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona je v súlade s právom Európskej únie. Návrh zákona nemá vplyv na rozpočet verejnej správy, vplyv na podnikateľské prostredie, vplyv na životné prostredie ani vplyv na informatizáciu spoločnosti. Návrh zákona predpokladá pozitívny sociálny vplyv a pozitívny vplyv na služby verejnej správy pre občana. Ďakujem, skončil som.
Kollár, Boris, predseda NR SR (2022-06-16):
Prosím, prezentujme sa a hlasujme. (Hlasovanie.) Prítomných 133 poslancov, za 129, proti 1, zdržal sa 1, nehlasovali 2. Konštatujem, že sme tento návrh schválili. Ďalej prosím spravodajcu z výboru pre vzdelávanie, vedu, mládež a šport pána poslanca Augustína Hambálka, aby uviedol hlasovanie o bode 45 programu, je to prvé čítanie návrhu poslancov Beluského, Mizíka, Kotlebu na vydanie zákona, ktorým sa mení a dopĺňa zákon školský. Je to tlač 1043. Nech sa páči, pán poslanec, máte slovo. [Hlasovanie o návrhu poslancov Národnej rady Slovenskej republiky Martina Beluského, Stanislava Mizíka a Mareka Kotlebu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 1043.]
D. Lipšic, podpredseda vlády a minister spravodlivosti SR: (2005-07-06):
Poviem však ešte jednu ďalšiu absurdnú situáciu pri ochrane osobných údajov. Súhlasím s pani poslankyňou Angyalovou, že ochrana osobných údajov je už taký „newspeak“ trochu, aj európsky „newspeak“ a ide do takého absurdna, že z dôvodu ochrany osobných údajov my nemôžeme zverejňovať odmeny štátnych úradníkov, odmeny aj predsedu Úradu na ochranu osobných údajov, pretože to je vec finančnej identity. Daňoví poplatníci platia štátnych úradníkov, ale nemôžu to skontrolovať, pretože by to zasiahlo do ich finančnej identity. No predsa to je absurdné. To išlo už ďaleko. Išlo to ďaleko a treba sa vrátiť späť. (Potlesk.) Treba sa vrátiť späť, lebo to vyžaduje elementárna logika, sedliacky rozum, nič viac. K druhej otázke, k otázke rozšírenia kompetencie NKÚ o financovanie politických strán, ja som povedal, že v zásade ja s tým problém nemám, ak sa štát rozhodol, že bude z veľkej miery financovať politické strany. Bude však potrebné vyriešiť dve veci. Po prvé, asi by NKÚ nemohlo kontrolovať financie politických strán, ktoré majú z členských príspevkov, lebo sú subjekty súkromného práva, teda mohol by kontrolovať len ten objem finančných prostriedkov a väčšinový, ktorý dáva stranám štát. A potom by však bolo potrebné zrejme v zákone upraviť, že by viedli na osobitných účtoch zdroje zo štátneho rozpočtu strany a z iných súkromných zdrojov a takisto by asi bolo potrebné upraviť, čo bude NKÚ alebo aké kritériá bude NKÚ posudzovať. Lebo asi by NKÚ nemal posudzovať, či strana v kampani použije peniaze na bilbordy alebo na televíznu kampaň. To by asi NKÚ nemal robiť. Čiže bude potom potrebné doplniť zákon o NKÚ tak, aby bolo zrejmé, akými kritériami sa bude Najvyšší kontrolný úrad riadiť pri kontrole verejných financií, ktoré štát dáva na činnosť politickým stranám. Toľko, pán predseda, ďakujem.
Čekovský, Kristián, poslanec NR SR (2021-11-09):
Ďakujem pekne, ja by som chcel iba poprosiť členov výboru pre kultúru a médiá, budeme mať rokovanie výboru po 12.00 hodine najmä teda k rozpočtom, poprosím o účasť. Ďakujem pekne. (Prestávka.)
Šeliga, Juraj, podpredseda NR SR (2020-03-25):
Ďakujem pekne. Pán poslanec Kočiš.
D. Jarjabek, poslanec: (2009-10-23):
Ďalej by som chcel skonštatovať, že okrem toho, že Plus jednotka už raz skonštatovala, že neovládate gramatiku, lebo v nej robíte hrubé chyby, neovládate pravopis, tak ja teraz môžem skonštatovať aj to, že akosi neviete skloňovať. Neviem, čo je to poklesnutý folklór, o čom to hovoríte, to by som si poprosil, keby ste mi to vysvetlili. Robí vám problém skutočne skloňovanie, povedali ste „jedným z mojich skúseností“. Jednou z mojich skúseností, pani kolegyňa. Čiže skutočne viacej sa pozrite do tých svojich rád a do tej svojej hlavne kritickej duše, kým začnete niekoho kritizovať. Keď už hovoríte o zahraničných Slovákoch tak vehementne, ako keby ste si s nimi dennodenne telefonovali, no tak som veľmi sklamaný preto, lebo som od vás očakával, že budete na tom poslednom veľkom stretnutí so zahraničnými Slovákmi a tam by ste z očí do očí videli a možno aj počuli, keby ste chceli počúvať, ako sa oni pozerajú na súčasnú situáciu a súčasné problémy zahraničných Slovákov a v čom je ten pokrok. No a celkom na záver. Myslím, že je načase, aby už niekto spravil vašu analýzu vášho pôsobenia ako veľvyslankyne preto, lebo skutočne ten váš nekritický postoj a to odvolávanie sa na toto obdobie skutočne už mnohých ľudí začína dráždiť, lebo vieme svoje, pani bývalá veľvyslankyňa.
Laššáková, Jana, podpredsedníčka NR SR (2015-11-27):
Pani poslankyne, páni poslanci budeme pokračovať v rokovaní o bode, o tlači 1810. Teraz by mali vystúpiť v rozprave ústne prihlásení páni poslanci, pani poslankyňa a podpredsedníčka Jurinová je jediná ústne prihlásená, ale avizoval, že chce vystúpiť aj pán poslanec Mikloško. A vy, pani predkladateľka. Vy ste písomne, jasné. Nech sa páči, máte slovo. A ešte nemáme tu pána spravodajcu. Poprosíme pána poslanca Mikloška, aby ako spravodajca zaujal miesto určené pre spravodajcov. Alebo kto je z výboru pre ľudské práva? Pani poslankyňa Pavlovičová je z výboru pre ľudské práva, nech sa páči. A už ide pán poslanec. Už ide. Bol si pre kávu. Nech sa páči, pán poslanec. Nech sa páči, poďte. (Reakcia z pléna.)
Kollár, Boris, predseda NR SR (2020-03-24):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Ďakujem. Žiada si k rozprave zaujať stanovisko spoločný spravodajca? Nie, ďakujem. Pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon), ktorý prerokuvávame v skrátenom legislatívnom konaní (tlač 31). Dávam slovo predsedovi výboru pre vzdelávanie, vedu, mládež a šport poslancovi Richardovi Vašečkovi, aby hlasovanie uvádzal. [Hlasovanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 31.]
Blanár, Juraj, podpredseda NR SR (2022-06-16):
Teraz vystúpi v rozprave pán Blaha, ale vidím, že pán minister si písal aj poznámky, takže môžete reagovať na faktické poznámky. (Reakcia ministra hospodárstva: „ Ďakujem pekne. Ešte počkám, kým mi zapnú mikrofón, poprosím.“ ) Už na tom pracujú. Môžete.
Pellegrini, Peter, predseda NR SR (2015-10-21):
Pani poslankyňa Vaľová.
Matovič, Igor, poslanec NR SR (2012-07-02):
Alojz, pardon, Alojz, dovolím si nesúhlasiť alebo teda nezdieľať tvoj názor, aby sa zrušil príspevok pri narodení dieťaťa alebo príplatok k príspevku pri narodení dieťaťa, lebo si myslím, že také niečo by sme mohli urobiť niekde, kde rodiny majú zabezpečené základné životné potreby a môžu bez problémov si dovoliť to, aby matka odišla z práce a išla na materskú. Tým, že tento príspevok na Slovensku zavedený je, tak ja si práve myslím, že je to dobre, že dodáva trošičku istotu žene v čase, kedy stráca vlastne jeden príjem a začína sa venovať dieťaťu, tak pomáha jej, aby sa nejakým spôsobom finančne s touto situáciou tá rodina vysporiadala. Čiže obávam sa, že úplným zrušením toho príplatku pri narodení dieťaťa, príplatku k príspevku pri narodení dieťaťa by sme so špinavou vodou z vaničky vyliali aj bábätko a ten dobrý úmysel, ktorý týmto riešime. Taktiež si myslím, že sa na ten problém treba pozerať aj v kontexte s tým, že Slovensko má druhú najnižšiu natalitu alebo teda pôrodnosť zo všetkých európskych krajín a demotivovať ženy vlastne a možno hádzať im trošku polená pod nohy takýmto návrhom by nás mohlo posunúť na špičku, ale odzadu.
Blaha, Ľuboš, podpredseda NR SR (2023-12-20):
Ďakujem pekne, pán generálny riaditeľ, prosím, zaujmite miesto pre navrhovateľov. Dávam slovo spoločnej spravodajkyni z výboru pre sociálne veci poslankyni Alene Novákovej, aby podala správu o výsledku prerokovania návrhu vo výboroch Národnej rady. Nech sa páči, pani poslankyňa.
Blanár, Juraj, podpredseda NR SR (2022-12-07):
Takže, pán Pročko, poprosím vás, aby ste, teda napomínam pána Pročka. (Povedané súbežne s rečníkom.)
Matovič, Igor, poslanec NR SR (2012-11-29):
Začnem od konca. Pán poslanec Blaha alebo Ľuboš, naozaj si dostatočne sčítaný človek, ale možno matematika ti nejde a nechápem ten tvoj boj vlastne proti tomu pojmu a vykresľovanie toho ako, neviem, aký diabol je rovná daň. Rovná daň zabezpečuje, že platia do rozpočtu bohatší viac a chudobnejší menej. Progresívna daň zabezpečuje presne to isté. Čiže matematicky je tam iba rozdiel vo veľkosti tých kôpok, a preto nechápem, prečo strašne robíš akože diabla z rovnej dane, lebo to je takisto v podstate progresívne zdaňovanie, lebo donesie to viac do toho štátneho rozpočtu. Takže trošku sa skús doučiť v matematike a trošku menej filozofovania v tejto veci odporúčam. Pán predseda finančného výboru, pre mňa je dosť zarážajúce, že predseda finančného výboru nepozná svoje programové vyhlásenie vlády. Pán predseda finančného výboru, prečítaj si programové vyhlásenie vlády. Ja, priznám sa, teraz som to rýchlo hľadal, ale pred piatimi alebo desiatimi minútami som si to našiel. Je tam doslova teda uvedené, že zavedie sa progresívne zdaňovanie pri fyzických aj právnických osobách. Nájdi si to. Naozaj neviem, na ktorej strane to je, ale predseda finančného výboru by to vedieť mal.
Lehotský, Tomáš, poslanec NR SR (2022-03-17):
Vážený pán predsedajúci, vážené poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Vetrák, Milan, poslanec NR SR (2023-02-10):
Ďakujem pekne za slovo. No keď budeme robiť teraz tú veľkú novelu rokovacieho poriadku, tak by sme to tam mali vylúčiť explicitne, aby sme potom nemuseli skúmať, že aký je výklad rokovacieho poriadku. (Prerušenie vystúpenia predsedajúcim.)
Sulík, Richard, poslanec NR SR (2024-02-13):
Ďakujem pekne za slovo. Ja by som chcel upozorniť na ekonomický rozmer toho, o čom hovoril pán poslanec Hlina. Nemám najmenšie pochybnosti, že pán minister Ráž predložil zákon s najlepším vedomím alebo v najlepšej vô... s najlepšou vôľou urobiť celú túto vec lepšou, ale chcem upozorniť na jeden rozdiel, že štát sa môže podľa maastrichtských kritérií zadlžiť do 60 % a obce sa môže zadlžiť, sa môžu zadlžiť tiež do 60 %, avšak to zďaleka nie je to isté, lebo zatiaľ čo štát sa môže zadlžiť do 60 % celého HDP štátu, obce sa nemôžu zadlžiť do akéhosi HDP celej obce, ale iba do výšky svojich príjmov. Toto je kľúčový rozdiel. Bežne sa o tom nehovorí ani nevie, ale má to za následok to, že naša krajina prakticky nemá problém so skrachovanými obcami. To je pár, pár kusov, možnože 10 – 20, ktoré sú v nútenej správe štátu. Máme tritisíc obcí a možnože jedno percento alebo menej ako jedno percento má tento problém. A to je jedna z mála výhod alebo z mála vecí, ktoré tu naozaj fungujú. Ak je pravda, čo hovoril poslanec Hlina, vy toto ide, idete to výrazne zmäkčiť, som si, som presvedčený, že nechtiac, ale toto je cena za to, že sa tu všetko robí strašne hekticky z večera do rána. Ja som aj preto písal na výbor, že nebudem tam chodiť, keď ráno má byť niečo, doobeda má byť niečo prerokované v prvom čítaní, cez obed rýchlo výbor a potom v druhom čítaní. Toto je ďaleko horšie ako to, čo sa dialo za minulej vlády, a vy ste tu chceli vniesť pokoj. Len teda upozorňujem na to, že páchate škody, ktoré dnes ani len nie je možné odhadnúť. A možnože o päť alebo desať rokov sa tu budeme strašne štípať, keď tých skrachovaných obcí nebude 30 ale tri... (Prerušenie vystúpenia časomerom.)
P. Paška, predseda NR SR: (2007-10-25):
(Hlasovanie.) 144 prítomných, 143 za, 1 nehlasoval. Konštatujem, že bod č. 4 z pozmeňujúceho návrhu sme odsúhlasili.
Ďuriš Nicholsonová, Lucia, podpredsedníčka NR SR (2017-06-20):
S reakciou na faktické, pán podpredseda Glváč.
Danko, Andrej, predseda NR SR (2017-05-16):
Ďakujem. Na vystúpenie pána poslanca jedna faktická. Uzatváram možnosť prihlásenia. Pán poslanec Viskupič, nech sa páči.
Jurinová, Erika, podpredsedníčka NR SR (2014-12-09):
Pán poslanec, na vaše vystúpenie chcú reagovať dvaja páni poslanci, teda pani poslankyňa Mezenská, pán poslanec Bobík. Uzatváram možnosť prihlásiť sa. A dávam slovo pani poslankyni Mezenskej.
Sulík, Richard, predseda NR SR (2011-03-24):
Ďakujem pekne. Pán poslanec Jahnátek, hlásite sa do rozpravy alebo s faktickou? (Reakcia poslanca.) Do rozpravy. Nech sa páči.
Blanár, Juraj, podpredseda NR SR (2021-11-04):
Pán poslanec, môžete položiť doplňujúcu otázku.
Grendel, Gábor, podpredseda NR SR (2021-09-29):
S reakciou na faktické poznámky pán poslanec Dostál.
Blanár, Juraj, podpredseda NR SR (2021-02-25):
Jedna faktická poznámka na vystúpenie pani ministerky. Pán poslanec Beluský, nech sa páči.
Muňko, Dušan, poslanec NR SR (2017-04-06):
Páni poslanci, pani poslankyne, ja som sa snažil to, čo rezort sociálnych vecí za posledné obdobie spravil. Nemá význam tu, čo bolo na jednej alebo na druhej strane, od štvrtej poobede vyťahovať veci, nakoniec občania Slovenskej republiky si spravia s tomu, k tomu svoj vlastný názor. Snažil som sa povedať jednotlivé veci, poctivo som si to pripravil, to, čo som tu povedal. Pokiaľ sa týka Čistého dňa, mám, či to je Čistý deň alebo ostatné zariadenia, svoj názor na to, je jednoducho z jedného dňa zavrieť, a čo bude ďalej s týma deťma, čo bude s týma rodičma, ktorí sú radi, že tie decká sa tam dostali proste a že sú a pod akou-takou kontrolou. Ak si myslíte, že to je riešenie, držím vám palce, keď raz budete vládnuť a budete sa správať hlavne k tým deťom, ktoré sú či už v sociálnych domovoch, alebo aj v týchto jednotlivých zariadeniach.
Grendel, Gábor, podpredseda NR SR (2020-07-09):
Vážené panie poslankyne, vážení páni poslanci, otváram tretí rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Jozef Habánik. Na základe odsúhlasenej zmeny programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 140, návrh na jeho pridelenie na prerokovanie výborom je v rozhodnutí č. 136. Prosím pána ministra vnútra Slovenskej republiky Romana Mikulca, aby vládny návrh zákona uviedol.
Miškov, Juraj, minister hospodárstva SR (2011-02-02):
Vážený pán predsedajúci, vážené panie poslankyne, vážení páni poslanci, predkladám vám do prvého čítania návrh zákona o vykonávaní medzinárodných sankcií, ktorý ministerstvo hospodárstva vypracovalo v súvislosti s požiadavkou Európskej komisie a Európskeho združenia boja proti nelegálnym príjmom terorizmu a za dodržiavanie európskych práv. Návrh zákona upravuje vykonávanie medzinárodnej sankcie zabezpečujúcej medzinárodný mier a bezpečnosť vrátane povinností fyzických osôb a právnických osôb pri jej vykonávaní, ako aj pôsobnosť orgánov štátnej správy pri ukladaní sankcií za účelom ochrany základných ľudských práv a boja proti terorizmu, a to v oblasti obchodu a nefinančných služieb, finančných služieb, dopravy, pôšt a elektronických komunikácií, ďalej, v oblasti technickej infraštruktúry a vedeckých, technických, kultúrnych a športových stykov. Predložené znenie zákona je v súlade s článkom 30 zmluvy o Európskej únii a jeho schválením bude zrušený doposiaľ platný zákon upravujúci vykonávanie medzinárodných sankcií zákonom č. 460/2002 Z. z. v znení zákona č. 127/2005 Z. z., ktorého znenie už požiadavkám Európskej únie nevyhovuje. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.
Laurenčík, Milan, podpredseda NR SR (2020-12-03):
S reakciou na faktické poznámky pán poslanec Miloš Svrček. Nech sa páči.
Nicholsonová, Lucia, poslankyňa NR SR (2012-10-29):
Ďakujem pekne. Pri všetkej úcte, pán poslanec Uhliarik, ja viem, že ste lekár, ale nie ste gynekológ. Ja som to, čo som pripravila, odkomunikovala s množstvom, s množstvom gynekológov aj na Slovensku, aj v zahraničí, napríklad v susedných Čechách. Takže môžeme si potom povymieňať nejaké argumenty, ja vás rovno nakontaktujem s kolegami. A predpokladám, že šmahom ruky tie vaše argumenty zotrú. Vôbec sa už nebudem vyjadrovať k tomu, aký ste boli minister zdravotníctva a čo všetko ste robili vtedy a čo všetko by som od vás napríklad ja očakávala, že by ste mohli robiť teraz, lebo to považujem za zbytočné. Ale čím ste ma naozaj zdvihli zo stoličky, a to vy ste uviedli ešte slovami, že vy nechcete byť ideologický, no vy ste boli horší, vy ste boli tendenčný, to bolo, keď ste to prirovnali, až mi to nejde do úst, ale k tomu plynu. Ja sa vás pýtam, či mi niekoho ideme motivovať, aby sa dal sterilizovať, či to vidíte v tom mojom návrhu novely, či ideme niekomu platiť za to, či ideme niekoho nútiť do toho. My hovoríme o dobrovoľných, dobrovoľných sterilizáciách. Za splnenia určitých podmienok budú zadarmo. Ako to vôbec môžete ako človek, prosím vás pekne, tendenčne prirovnať k nejakým plynovým komorám. Nehnevajte sa na mňa, ja som si vás doposiaľ vážila, ale podľa mňa sa môžete hanbiť. (Potlesk.)
B. Bugár, podpredseda NR SR: (2003-02-27):
(Hlasovanie.) Prítomných je 120 poslancov, za 110, proti 6, zdržali sa 2, nehlasovali 2. Konštatujem, že Národná rada Slovenskej republiky zvolila za člena Dozornej rady Všeobecnej zdravotnej poisťovne za zástupcu štátu pána Petra Pažitného. Nech sa páči.
Šofranko, Mária, poslankyňa NR SR (2023-03-17):
Ďakujem veľmi pekne. Vážený pán predsedajúci, vážené pani poslankyne, páni poslanci, v roku 2013 hostilo titul Európske hlavné mesto kultúry mesto Košice. V roku 2026 bude jeho hostiteľom mesto Trenčín. Skúsenosti minulých období ukázali, že pre úspešnú realizáciu projektu je nevyhnutné pripraviť adekvátny právny rámec, ktorý by umožňoval efektívne napĺňanie programových aktivít v súlade s právnym poriadkom Slovenskej republiky a s požiadavkami vyplývajúcimi z podmienok stanovených Európskou komisiou. Tento právny rámec by mal zahŕňať zadefinovanie postavenia subjektu, ktorý projekt Európskeho hlavného mesta kultúry v Slovenskej republike implementuje a ktorý sa na účely tohto zákona považuje za vykonávateľa, ako aj právne vzťahy, ktoré pri implementácii titulu môžu vznikať medzi vykonávateľom a tretími subjektami, ktoré sa na realizácii projektu podieľajú. V neposlednom rade sa ukázalo ako nevyhnutné upraviť spôsob financovania projektu. Viac by som k tomu povedal v rozprave, do ktorej sa hlásim ako prvá.
B. Bugár, podpredseda NR SR: (2001-09-19):
Pán poslanec Brňák. P. Brňák, poslanec: Ďakujem pekne, pán predsedajúci. Musím povedať, že to, čo uviedla teraz pani poslankyňa Tóthová, aj keď to mnohí naznačili vo svojich vystúpeniach a týkalo sa vlastne toho, ako to bude s oddlžením majetkov, ktoré majú prejsť povedzme na obce alebo vyššie územné celky, že sú to veľmi vážne výhrady a veľmi vážne slová. A myslím si, že je zahodné, aby tieto slová niekto zo strany vlády, zo strany, ja neviem, podpredsedu vlády pre legislatívu alebo niekto iný komentoval. Pretože ak skutočnosť je taká, ako naznačila pani profesorka Tóthová, tak skutočne tá otázka stojí tak, že síce štát deklaruje vôľu nejakým spôsobom pristúpiť k tomu dlhu alebo oddlžiť prenášaný majetok, ale ak by to malo byť vnímané len ako isté pristúpenie k dlhu zo strany štátu, tak v budúcnosti skutočne hrozí, že veriteľ, ktorý by si nárokoval do istej miery nejaké podlžnosti vo vzťahu k obci, by mal možnosť výberu. Mohol by v podstate pristúpiť k vymáhaniu svojej požiadavky či už zo strany štátu, ak by teda štát nejakým spôsobom pristúpil k tomuto dlhu viažucemu sa k tomuto majetku, ale nič by mu nebránilo podľa týchto záverov realizovať a naplniť svoje veriteľské oprávnenie aj vo vzťahu k obecnému majetku. A myslím si, že to by skutočne vznikli pre budúcnosť paradoxné situácie a že ak skutočne štát chce realizovať oddlženie tohto majetku, že musí sa to stať na základe nejakého právneho aktu, z ktorého bude zrejmé, že v čase odovzdávania tohto majetku tento majetok už nie je zadlžený, aby tá ťarcha jednoducho neprešla na obce.
Szabóová, Andrea, poslankyňa NR SR (2024-05-14):
Ďakujem pekne. V rozprave vystúpil jeden pán poslanec a nebol predložený žiaden návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Miššík, poslanec: (2009-02-05):
K pánu podpredsedovi Čížovi. Tak ako som vystúpil nekonfrontačne, a v živote konfrontačne vystupovať nebudem, pretože tu ide o právo, tu ide o demokraciu, tu ide o zásadné otázky fungovania parlamentu, kde musíme mať chladné hlavy, no, tak musím povedať, že pre mňa je podstatný zákon o rokovacom poriadku, ktorý je zákon zákonov v tejto snemovni a nemôže platiť nejaké uznesenie ústavnoprávneho výboru, ktoré upraví nejakým výsledkom úplne presné znenie paragrafu, ktorý som citoval. To aj ako právnik, aj ako človek budem vždy presadzovať. Ja si ctím zákon a zákony, ktoré sú prijaté plénom, teda parlamentom sú určite silnejšie ako akékoľvek uznesenie ktoréhokoľvek výboru. To nezáleží na tom, či je to ústavnoprávny výbor. Viackrát tu zaznelo slovo, no keby ste boli v komisii, tak upravíme. Prosím vás, komisia na čo? Veď my tu máme normálne mechanizmy na to, aby sme prijímali zákony, aby sme mohli novelizovať aj rokovací poriadok. V minulom volebnom období neprešla veľká novela rokovacieho poriadku kvôli tomu, že tesne pred hlasovaním podalo HZDS návrh na zriadenie vyšetrovacích komisií. A 58 pozmeňujúcich návrhov odišlo niekam do neznáma. Pán kolega Mamojka, súhlasím. Ústavnoprávny výbor vždy rokuje nepoliticky, snažíme sa byť seriózni a snažíme sa to riešiť na základe práva, platného práva. Ale prepáč mi, hlasovania sú vždy politické. Hlasovania sú vždy politické. A teda aj uznesenie, akékoľvek uznesenie má nie nádych, ale jasnú... (Prerušenie vystúpenia časomierou.)
Droba, Juraj, poslanec NR SR (2015-12-09):
Ja budem hovoriť v mojom vystúpení v rozprave, len zareagujem na jednu vec, čo kolega Kuffa tuná naznačil. Tak ako ja sa budem snažiť hovoriť s rešpektom a snažím sa chápať vaše motivácie, tak musím sa zastať kolegu Juraja Miškova, lebo určite túto tému nezľahčujeme. Nevkladajte mu do úst, že prirovnával nenarodené dieťa alebo plod k nejakému kusu mäsa, lebo to tak nie je. A tú tému prežívame všetci úplne emotívne bez ohľadu na to, že či sme katolíci, alebo liberáli, alebo čokoľvek sme. Je to vážna téma a nesnažme sa tuná nálepkovať nejakými fašistickými nálepkami alebo inými nálepkami slová, ktoré neodzneli, ktoré si možno len myslíte, pán kolega, že kolega mal na mysli. Ďakujem.
F. Mikloško, poslanec: (2008-09-04):
Pán Mečiar, zrejme na staré kolená sa vám začínajú vracať vaše zážitky z mladosti, najmä váš desaťmesačný pobyt v Moskve a zrejme tie boľševické spôsoby, ktoré máte v sebe, začínajú nejako ožívať. Chápem to, je to vec fyziologická, možno nás to všetkých čaká, keď budeme starí. Ale to boli spôsoby, ktoré používali komunisti v tej najbrutálnejšej dobe do roku 1948, keď trestnoprávne chceli stíhať poslancov demokratických. Pán Mečiar, je najvyšší čas, a na budúcej schôdzi vám my znovu predložíme zrušenie vašich amnestií, a je najvyšší čas, aby sme vám tu prečítali celý trestný spis, aby sa ukázalo, čo sa dialo za vašej vlády, aby sa ukázalo, kto ste boli vy vtedy, keď ste tuná vládli Slovensku a dostali ste ho do úplnej izolácie. Najvyšší čas, aby sme vám to tu znovu prečítali, pretože vám stačia dva mesiace na to, aby ste sa znovu prestali kontrolovať a zabudli na to, čo tu už bolo.
Hrušovský, Pavol, predseda NR SR (2012-02-03):
Ďakujem. Pán spoločný spravodajca? Nie. Prerušujem rokovanie o tomto bode programu. Ďakujem tak navrhovateľovi, ako aj spravodajcovi a poslancom, ktorí aktívne pristupovali k predloženému návrhu zákona, ktorým sa mení a dopĺňa zákon o vysokých školách. A požiadam teraz pána poslanca Beblavého, aby ako jeden z navrhovateľov za skupinu poslancov uviedol a odôvodnil návrh, ktorý predložil a ktorý smeruje k zmene a doplneniu zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov. Nech sa páči, pán poslanec Beblavý. (Rokovanie o vládnom návrhu zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov , tlač 617.)
Pellegrini, Peter, predseda NR SR (2015-11-19):
Ďakujem pekne. Máte doplňujúcu otázku, pán poslanec? Nie, nemá. Druhú otázku položila pani poslankyňa Oľga Nachtmannová a znie: Vážený pán predseda vlády, rozpočet Slovenskej republiky na rok 2016 patrí podľa hodnotenia Európskej komisie medzi päticu najvyrovnanejších v Európskej únii. Ako hodnotíte tento fakt? Nech sa páči.
V. Švidroň, poslanec: (2007-07-03):
A ešte chcem zdôrazniť, že medzi hodnotenými školami, ako ste vy povedali, nie je ani jedna slovenská. No ale veď novela ešte nezačala platiť. Podporte ju. Je to v prospech kvality. Čo sa týka bolonského procesu, na báze ktorého bola robená novela možno tak trošku rýchle, tak ešte raz zdôrazňujem, že ten proces nebol dotiahnutý do konca, pretože zahraničné školy, ktoré podľa minulej legislatívy fungovali, strácali celkom charakter svojej materskej školy. Takže tieto deformácie má ambíciu odstrániť až terajšia novela. No, ešte chcem doplniť, že tých noviel, ktoré bol rezort školstva nútený urobiť, je viac. Jedna z noviel je aj v tomto zákone, ďalšia nezávislá novela zákona č. 29/1984, pre ktorú nám hrozia sankcie. Takže aj toto je ťahanie za chvost a náprava nedostatkov z minulosti. Ďakujem za pozornosť.
Grendel, Gábor, podpredseda NR SR (2023-05-09):
Otváram rozpravu, do ktorej som nedostal žiadnu písomnú prihlášku, dávam možnosť prihlásiť sa do rozpravy ústne. Pán poslanec Stredák ako jediný, končím možnosť prihlásiť sa do rozpravy. Záujem vystúpiť v rozprave prejavil aj pán minister. Chcem sa spýtať, či pred pánom poslancom Stredákom alebo až po ňom, máte prednosť, pán minister, ak máte záujem. (Reakcia ministra.) Dobre, takže ako prvý vystúpi pán poslanec Stredák, nech sa páči.
Sulanová, Magdaléna, poslankyňa NR SR (2021-11-10):
Po dohode s navrhovateľom chceme hlasovať dnes o sedemnástej. Ďakujem.
Jurinová, Erika, podpredsedníčka NR SR (2014-11-26):
Ďakujem, toto bol posledný písomne prihlásený rečník, dávam teraz možnosť prihlásiť sa do rozpravy ústne. Uzatváram možnosť prihlásiť sa do rozpravy a dávam slovo prvému prihlásenému rečníkovi pánovi poslancovi Miroslavovi Kadúcovi, pripraví sa pán poslanec Kuffa.
V. Veteška, podpredseda NR SR: (2005-12-06):
Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 1335 a spoločnú správu ako tlač 1335a. Pán podpredseda vlády, pán Mikloš, nech sa páči, uveďte vládny návrh zákona.
Laššáková, Jana, podpredsedníčka NR SR (2013-09-11):
Na vystúpenie pána poslanca sú dve faktické poznámky, pani poslankyňa Žitňanská a pani poslankyňa Mezenská. Končím možnosť prihlásiť sa s faktickými poznámkami. Nech sa páči, pani poslankyňa Žitňanská.
Pčolinský, Peter, podpredseda NR SR (2023-02-16):
Pán poslanec, ja vám veľmi pekne ďakujem za vaše vystúpenie, v ktorom budete pokračovať po hlasovaní prednesom svojho pozmeňovacieho návrhu. V tejto chvíli, vážení kolegovia, prerušujem rokovanie. Prerušujem ho do 11.15 hod. z dôvodu, ktoré vám ozrejmí pani poslankyňa Andrejuvová. Nech sa páči, procedurálny návrh, pani poslankyňa Andrejuvová.
Géci, Milan, poslanec NR SR (2015-06-18):
Vážená pani predsedajúca, dovoľte, aby som predložil návrh uznesenia Národnej rady Slovenskej republiky z 18. júna 2015 k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti podpísaná 2. októbra 2006 v Bratislave: „Národná rada Slovenskej republiky podľa čl. 86 písm. d) Ústavy Slovenskej republiky A. vyslovuje súhlas so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti podpísaná 2. októbra 2006 v Bratislave, B. rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má platnosť pred zákonmi.“ Pani predsedajúca, prosím, dajte hlasovať o návrhu uznesenia.
Blanár, Juraj, podpredseda NR SR (2023-01-24):
Posledná faktická poznámka od pána poslanca Tomáša.
Taraba, Tomáš, poslanec NR SR (2023-02-07):
Ďakujem za slovo. Ja rovnako ako pán Blanár hlasoval som stále za, aj som posunul zákon do tretieho čítania, len pri finálnom hlasovaní ma vykázalo, ako že som nehlasoval. Takže išlo o ten istý zákon o hmotnej núdzi.
Grendel, Gábor, podpredseda NR SR (2021-05-27):
Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Milanovi Kuriakovi.
Poliačik, Martin, poslanec NR SR (2015-05-22):
Ja len dve vety poviem na koniec. Budem odpovedať tým aj kolegovi Viskupičovi. Ja som v prvom rade vstúpil do rokovania s ministerstvom zdravotníctva, lebo si myslím, že toto malo vyjsť z jeho dielne. A v tom rozhovore v zásade s ministerstvom zdravotníctva stále pokračujem. A pevne verím, že keď sa o tomto bude hlasovať, tak to bude na základe odporúčania ministra. Ja sa snažím mu dodať všetky dáta, všetky štúdie, snažím sa aj, aj aby patričný odbor na ministerstve mal všetky informácie, ktoré podľa mňa by mali k tomu mať. Ako novelu som to dal naozaj ako výraz posledného možného využitia prostriedku, lebo som už nevedel, jak sa mám k tomu dostať. Takže ja som na to pána ministra upozornil pár mesiacov dozadu, keď som to podal ako novelu, tak sme sa začali rozprávať. Teraz je ešte druhá novela toho istého zákona v pléne a podľa ideálneho vzorca by to malo celé spolu zbehnúť na budúcej schôdzi. Takže dúfam, že tá odborná rovina diskusie prebehne aj na úrovni ministerstva a že minister v tomto pléne posvätí vyškrtnutie tejto látky z toho zoznamu. Ďakujem.
Pellegrini, Peter, predseda NR SR (2015-05-14):
Vážené pani poslankyne, páni poslanci, pokračujeme v rokovaní, prosím povereného overovateľa, aby oznámil výsledky tajného hlasovania. Najskôr o návrhu na voľbu predsedníčky Úradu na ochranu osobných údajov. Nech sa páči, pani poslankyňa Vitteková, máte slovo. (Výsledky tajného hlasovania o návrhu na voľbu predsedníčky Úradu na ochranu osobných údajov Slovenskej republiky , tlač 1536.)
Figeľ, Ján, podpredseda NR SR (2014-11-09):
Súhlasím. Faktické poznámky – šiesti kolegovia, kolegyne. Nech sa páči, s prvou Jozef Mihál.
Laššáková, Jana, doterajšia podpredsedníčka NR SR (2016-03-23):
Pán poslanec Mikuláš Krajkovič.
Osuský, Peter, poslanec NR SR (2020-09-22):
Ďakujem pekne. Pani poslankyňa, okrem mnohých zvráteností, hanebností a predovšetkým hlúpostí, ktoré ste narozprávali, sa dotknem za dve minúty len jedinej. Dozvedel som sa od vás, že Slováci nemali potuchy o blížiacom sa vzniku Československej republiky, a tak sa pýtam, lebo aj vy sa zrejme chodíte biť v prsia pod Štefánika. Ten Štefánik bol v bezvedomí, keď roky prvej svetovej vojny bojoval za vznik Československej republiky? Štefan Osuský, ktorý organizoval diplomaticky vznik Československej republiky, bol vylízaný hlupák ako vy? Vavro Šrobár, ktorý sa od počiatku orga... podieľal na tvorení slovenského povedomia a perspektívne Československej republiky, Hodža, ktorý nepochybne vedel, kam smeruje štyriročné snaženie stovák legionárov, medzi nimi i Slovákov, i všetkých tých Slovákov, ktorí sa zúčastnili v zápase proti monarchii, tí všetci boli v bezvedomí? Tí nemali potuchy? Vy nemáte potuchy! Tí, ktorí za Československo bojovali, tí, chvalabohu a našťastie, na rozdiel od vás, potuchy mali. (Potlesk.)
M. Číž, podpredseda NR SR: (2007-12-05):
(Hlasovanie.) Prítomných 143 poslancov, za 92, proti 1, zdržali sa 50. Konštatujem, že uvedené návrhy zo spoločnej správy sme schválili.
Pčolinský, Peter, doterajší podpredseda NR SR (2023-10-25):
Pán poslanec Jozef Habánik.
Paška Pavol, predseda NR SR (2014-03-26):
(Hlasovanie.) 143 prítomných, 91 za, 8 proti, 43 sa zdržalo, 1 nehlasoval. Návrh sme postúpili do druhého čítania.
Zmajkovičová, Renáta, podpredsedníčka NR SR (2012-05-04):
Pán poslanec Vašečka s faktickou poznámkou.